(แก้ไข) KC แกร่ง! Q2/59 พลิกมีกำไรมาที่ 27.58 ลบ. หลังรายได้พุ่ง-ค่าใช้จ่ายลด
KC แกร่ง! Q2/59 พลิกมีกำไรมาที่ 27.58 ลบ. จากปีก่อนขาดทุน 11.48 ลบ. หลังรายได้พุ่ง-ค่าใช้จ่ายและต้นทุนการเงินลดลง ด้าน 6 เดือนแรกพลิกมีกำไรอยู่ที่ 24.02 ลบ. จากปีก่อนขาดทุน 10.11 ลบ.
15 ส.ค. 2559

บริษัท เค.ซี. พร็อพเพอร์ตี้ จำกัด (มหาชน) หรือ KC รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 27.58 ล้านบาท หรือมีกำไรสุทธิ 0.032 บาทต่อหุ้น จากช่วงเดียวกันของปีก่อนที่มีผลขาดทุนสุทธิ 11.48ล้านบาท หรือมีขาดทุนสุทธิ 0.013 บาทต่อหุ้น
ทั้งนี้ผลการดำเนินงานในไตรมาสดังกล่าวพลิกมีกำไรเนื่องจากบริษัทมีรายได้เพิ่มขึ้นและค่าใช้จ่ายและต้นทุนทางการเงินลดลง
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 24.02 ล้านบาท หรือ 0.027 บาทต่อหุ้น จากช่วงเดียวกันของปีก่อนที่มีผลขาดทุนสุทธิ 10.11 ล้านบาท หรือ 0.012 บาทต่อหุ้น